ประจำเดือนเดือนที่แล้วหนูมาสองรอบค่ะ คือเดือนกันยา7-11ประมาณนี้ค่ะ ละมาอีกวันที่22-27 คือเดือนตุลาวันที่14มีไรกับแฟนแต่ใส่ถุงนะคะ แล้วดันไปมีอะไรกับแฟนอีก22 แต่อันนี้เสร็จนอกค่ะ ถามแฟนแล้วแฟนมั่นใจ ตอนนี้วันที่2พย.ปจด.ยังไม่มาเลยค่ะ อยากจะถามว่าการที่ประจำเดือนมาสองครั้งในเดือนเดียวมีสิทที่ประจำเดือนเดือนคลาดเคลื่อน หรือไม่มาเลย ไหมค่ะ
สวัสดีค่ะ การมีประจำเดือนมา 2 รอบใน 1 รอบเดือน หรือมาเร็วกว่า 22 วันจากครั้งก่อน จัดว่าผิดปกติ และอาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์